EXelearning
eXeLearning és un programa lliure i obert per a crear continguts educatius d'una manera senzilla. La seva descàrrega és fàcil i gratuïta des d'aquesta web. Hi és disponible per a tots els sistemes operatius. Permet catalogar els continguts i publicar-los en diferents formats: 

  * Lloc web navegable i adaptable a diferents dispositius (disseny responsiu).
  * Estàndard educatiu, per a treballar amb Moodle i altres LMS.
  * Pàgina única (HTML) per a imprimir còmodament el seu treball.
  * ePub3 (llibre electrònic), etc.

Tens dissenys variats per a triar des del menú. També tens la possibilitat de crear dissenys propis. El programa és obert (llicència GPL2+), i el codi font és disponible a GitHub.  

## Novetats de eXeLearning 2.4.1

  * En la part menys visible de l'aplicació, s'actualitza la versió d'algunes llibreries Python (BeautifulSoup) i s'eliminen antigues dependències.
  * Desapareix la casella per a mantenir la compatibilitat cap endarrere. S'intentarà mantenir per defecte, però s'assumeix que un paquet creat amb una versió moderna pot no ser editable en una anterior.
  * Es solucionen els errors de desat, importació i publicació.
  * Es corregeixen els problemes de l'estructura de navegació de SCORM en Moodle.
  * Es pot afegir un cercador a les pàgines des de Propietats – Exportar.
  * Es pot incloure l'arxiu elp en l'exportació de tres maneres: des de Propietats – Exportar, amb el nou iDevice «Descarregar el fitxer font», o seleccionant l'opció “Enllaç al fitxer elp” en crear un enllaç des de l'editor de text.
  * El ePub mostra el peu de pàgina amb la llicència només en dues pàgines: la primera i l'última.
  * Estrenem tres Estils: INTEF, CEDEC i Docs. Aquest últim, combinat amb el cercador, és ideal per a crear documentació extensa.
  * L'Estil Kids té noves icones.
  * Tots els Estils han estat revisats per a incorporar les últimes novetats. «SimplePoint» es diu ara «Presentation».
  * Ara hi ha menys Estils, i els que ja no estan es poden instal·lar des del «Gestor d'estils», des d'on també pots crear un Estil propi.
  * Hi ha dos Estils editables (pots modificar el seu disseny i desar una còpia d'ells).
  * Hem fet canvis en alguns textos per a facilitar la seva comprensió. La pestanya «Autoria», per exemple, es diu ara «Contingut».
  * Hem simplificat la barra d'eines, que també té un nou botó per a previsualizar el contingut. Les funcionalitats de «Fusió» ara formen part d'«Importa» i «Exporta».
  * El panell lateral es pot ocultar per a deixar més espai per a l'edició.
  * Els iDevices estan organitzats en menys categories, i hi ha menys iDevices visibles per defecte. Els altres, continuen disponibles a «Edita iDevices», excepte aquells iDevices experimentals que presentaven problemes. Aquests es podran editar, però ja no es podran afegir.
  * El iDevice de Text sempre apareix en primer lloc. I és nou! A més de text, pots afegir una icona, un títol o un feedback. Tot això és opcional.
  * Hem revisat les opcions d'edició: millora la presentació, i quan edites un iDevice, els altres apareixen minimitzats i menys destacats, perquè ressalti únicament el contingut amb el qual estàs treballant. A més, els botons dels iDevices estan ocults fins que passes sobre ells, de manera que veuràs el contingut dins de l'eina tal com es veurà en un LMS com Moodle (si publiques aquí el contingut en format SCORM o IMS).
  * També s'afegeix una ajuda visual per als nous usuaris, que els indica com incloure contingut en una pàgina nova.
  * Els avisos de desat són menys invasius, i no interfereixen amb l'escriptura, com passava abans.
  * Ja no es pot seleccionar TinyMCE 3 com a editor de text (continua sent part de eXe per si algun usuari té un problema i el necessita, però ja no es podrà seleccionar des del diàleg de Preferències).
  * El «Informe sobre recursos» del menú «Utilitats» inclou informació sobre el pes dels recursos inclosos en el elp.
  * A partir d'ara, eXe avisarà quan hi hagi una nova versió disponible.
  * També s'han corregit petites fallades i inclòs altres petites millores (per a millorar el comportament de les imatges amb enllaços, per exemple).
  * I, com sempre, tot això, incloses les novetats, està en molts idiomes gràcies a l'equip de traductors, tots ells col·laboradors desinteressats. Gràcies!


